정조 11년 · 목
該曹啓言取考京畿監司徐有防畢賑狀啓別單則以爲通津府使黃仁煐自備各穀爲七百二十六石官廩皆歸捐補飯粥輒經口嘗穀物精實民頌益著其在褒賞之道似當施以加資之典坡州牧使洪仁默自備各穀爲八百二石旣非公賑之邑而乃以畿內殘薄之邑辦此近千精實之穀優恤孤寡拯救流丐該牧使似當施以璽書表裏之典金浦郡守兪漢緯自備各穀爲七十石賑政實績綜密周詳民情無異樂歲實績幾爲一道之最自備多寡不必擧論云該郡守似當施以準職之典高陽郡守李素自備各穀爲三百石誠殫撫摩政務蠲除措辦有條聲聞自播富平府使尹耆東自備各穀爲二百三十石民無移轉之苦農免匱乏之患似當幷施陞敍之典願納人前郡守李弘遂租一千八十二石嘉善李秉垕租一千石嘉善崔鎭成錢二千兩似當依例施以實職除授之典折衝金信采租一百石似當施以帖加成給之典折衝張聖哲租七十五石閑良金鼎麗租五十五石折衝廉大範租五十三石折衝羅致儉租五十石幷當施以烟役十年勿侵之典而事係恩賞請上裁敎曰通津府使黃仁煐坡州牧使洪仁默殘邑自備俱近千石賑政之外曾聞治績此正何試不可閫禦皆是倘來職何必施以陞資璽書之典階梯職待窠先卽調用金浦郡守兪漢緯賑政之外治聲亦云可嘉準職除授事依施高陽郡守李素富平府使尹耆東薄況優助殊可尙也陞敍之典係是末賞賞未當勞兒馬一匹賜給通津前郡守李弘遂每賑願納必過千數此等之人不可尋常酬勞加資後實職調用願納千石人平壤嘉善李秉垕崔鎭成實職除授事依施今日政先爲調用仍令謝恩願納百石人龍崗折衝金信采不必帖加依年前例以賞加下批願納五十石以上人交河折衝張聖哲等四人雖以除役爲請而帖加自是已例竝於今司政成給令道伯招致營門一一分給後形止狀聞事分付因此思之雖不擧論於別單云而畿邑之百石可敵他道之累百包二百石自備守令驪州牧使李文源鹿皮一令賜給百石以上自備守令利川府使沈鍷陰竹縣監崔在修各上弦弓一張賜給賑裨等亦依甲辰例令政院問名捧傳旨申飭收用又啓言取考忠淸前監司金光默狀本以爲林川前郡守金載久自備米租爲八百八十六石恩津縣監曺命峻自備米租爲六百二十四石連山縣監金思䄷自備米租爲四百人十七石鎭岑縣監尹龜錫自備米租爲三百三十二石金井察訪李允膺自備米租爲六十九石金載久似當施以表裏賜給之典曺命峻似當施以熟馬賜給之典事係恩賞請上裁金思䄷尹龜錫旣非公賑穀亦不多李允膺穀數最少請幷置之敎曰連山鎭岑之四百三百豈下於嶺南之二千石乎此以數少置之此何異鷃欲效鵬乎卽此賑政之殫誠可知該縣監金思䄷尹龜錫皆經五品幷於都政郡守調用又啓言取考全羅監司沈頤之畢賑狀本別單以爲康津縣監閔廷桓自備各穀爲二千三百三十六石穀數爲一路之最似當施以加資之典兵使李漢五自備各穀爲一千五百十四石興德縣監張集紹自備各穀爲一千五百九石高敞縣監朴文絅自備各穀爲一千二百十二石前左水使許任自備各穀爲一千九十一石樂安郡守沈默之自備各穀爲一千三百四十九石光陽縣監許溟自備各穀爲一千一百五十八石咸平縣監宋觀休自備牟爲一千一百九十石長與府使宋載瑞海南縣監尹守默自備租爲一千石當此大賑之時自備賑穀千石以上多有加資之巳例且興德高敞以如斗至殘之邑殫誠營辦似當依此施行兵使李漢五前水使許任閫任事體有間似當施以璽書表裏之典樂安光陽咸平長興旣遜於康津之首褒論其邑況差勝於兩縣雖過千石難引一例幷施以準職之典右水使申遇文自備各穀爲九百七十九石珍島郡守曺翰振自備各穀爲八百十二石和順縣監林性運自備各穀爲七百五十六石寶城郡守吳載光自備租爲七百石任實縣監徐有豊自備米爲六百二十九石玉果縣監李種徽自備各穀爲五百十二石鎭安縣監鄭必淳自備各穀爲五百石申遇文則似當施以璽書表裏之典珍島寶城鎭安三邑守令似當施以表裏賜給之典和順任實玉果三邑守令係是私賑似當施以熟馬賜給之典昌平縣令趙寅采自備各穀爲四百五十七石谷城縣監林夏喆自備各穀爲四百四十三石光州牧使兪彥銻自備各穀爲四百二石似當施以兒馬賜給之典而係是私賑邑幷置之淳昌郡守洪守榮自備米爲三百五十石羅州牧使李遠培自備各穀爲三百二十九石錦山郡守李運永自備各穀爲三百十五石龍潭縣令沈逵自備租爲三百石幷當施以陞敍之典而羅州雖是元賑邑旣已準職其外五邑守令係是私賑之邑亦幷置之光陽縣監許溟前因領相金致仁所啓御史褒啓中家取千緡換貿雇租事近要譽慮有後弊有論賞一款置之之命該縣監亦置之願納人全州前僉使張益福所納租爲二千一百石每當賑年此人之出義願納夥然宜有拔例激勸之擧似當施以加資後實職調用之典昌平鄕品將仕郞金致宗南原鄕品通政李得春租各一千五百石全州將校折衝河福彥租一千三百五十石寶城前五衛將朴來迪租一千二百石玉果鄕品朴春錫租一千一百五十石南原前巡將林輔天租一千三十七石扶安折衝朴性淳南平前僉使黃千一淳昌閑良金錫宙南原閑良羅應祿折衝朴弼彥租各一千石萬頃井邑前巡將朴重采扶安折衝盧達宗求禮進士王學曾靈巖閑良金思德各穀各一千石靈光泰仁折衝李再華咸平出身尹昌莘牟各一千石以上十七人似當施以實職除授之典順天前五衛將秋漢澄光州閑良白守日租各五百石兩人似當施以賞加之典咸平折衝牟景昌牟四百石昌平通政尹世興同福出身金達元租各三百石龍潭鄕人金光福租二百六十五石任實將仕郞嚴致性租二百五十石南平鄕品姜世儉各穀二百五十石光州前僉使姜德輝租二百二十石玉果折衝崔昌翊南平折衝姜日仁長城折衝崔尙祚朴弘濂閑良朴東郁興陽折衝張溟翼閑良金南秀金光益南平折衝李永曄海南折衝李宇憲淳昌閑良金百千和順閑良金尙綸租各二百石任實嘉善姜汝興各穀二百石咸平閑良丁在禧牟二百石光州前五衛將金震起租一百八十石泰仁閑良朴相昊各穀一百七十八石谷城折衝丁悏閑良白敏哲龍潭折衝白師岳長水折衝崔宇甲租各一百五十石泰仁閑良崔福昇各穀一百四十石谷城折衝李枝泰租一百三十五石光州前五衛將金鎭垕南平閑良金有成租各一百三十石龍潭折衝韓師宗雲峰閑良金基默租各一百二十石井邑折衝宋之延龍潭嘉善吳壽才租各一百十四石井邑閑良金重彩靈巖折衝崔恒柱租各一百十石全州折衝梁德大南原閑良金昌孝河漢傑牟漢秋尹致輔牟聖采昌平嘉善金聲振淳昌閑良朴一采崔學天南平閑良金萬泰鄕品鄭斗爀和順鄕品朴慶宇閑良朴大采長水嘉善朱命臣鄕品牟景三光州閑良安三悅租各一百石靈巖嘉善朴枝應牟一百石全州折衝宋載厚租一百石已上五十人似當施以帖加成給之典而其中曾經五衛將人竝姑置之錦山閑良林聖采光州閑良韓弼龍宣興周曺昌一租各八十石綾州幼學梁命龜租七十五石光州閑良徐日中井邑閑良李德烈租各七十石錦山閑良李春曄幼學吉維夏谷城鄕品金宇器綾州幼學吳纉有租各六十石谷城鄕品金潤尙和順閑良李復希鄕品徐昌命租各五十五石南原通政梁善龜鄕品馬舜佐將校林昌渭折衝吳命啓閑良尹再衡許奎河漢雲和順閑良申一鳳珍島鄕品李光春南平鄕品金光輝校生金振光玉果閑良金致大龍潭鄕品辛日鳳昌平將仕郞李殷賢閑良洪萬大曺挺一朴煥泰淳昌閑良薜昌盛崔尙泰徐達水仇聖弼徐天復姜白海吳大坤光州閑良盧頤鎭寶城將仕郞姜渭老折衝金延澤綾州嘉善孫興新閑良金漢浩租各五十石以上四十五人竝施烟役十年勿侵之典事係恩賞請上裁允之敎曰準職秩樂安郡守沈默之光陽縣監許溟二人中已準職者道內營將中軍中作窠陞遷未準職者不必準職道內府使見窠擬入咸平縣監宋觀休長興府使宋載瑞已準職者之更授準職太無意義已準職者亦於道內營將中軍作窠擬入未準職者道內郡守見窠擬入公賑邑守令自備四百石內外竝兒馬一匹賜給三百石內外各上弦弓一張賜給私賑邑中任實縣監徐有豊自備米至過六百之數淳昌郡守洪守榮自備米爲三百五十之數谷城縣監林夏喆自備米亦過三百之數又有各穀和順縣監林性運各穀自備亦近千數不可無拔例施賞徐有豊準職除授洪守榮林夏喆林性運幷陞職調用願納人全州前僉使張益福自備爲二千餘石而通計前後殆過半萬此等之人不可無別樣激勸之政爲先加資使之待令一千五百石人昌平將仕郞金致宗南原通政李得春五衛將今日政先爲調用使之斯速起送肅謝千石人全州折衝河福彥寶城前五衛將朴來迪玉果鄕品朴春錫南原前巡將林輔天扶安折衝朴性淳折衝盧達宗南平前僉使黃千一淳昌閑良金錫宙南原閑良羅應祿折衝朴弼彥井邑前巡將朴重采求禮進士王學曾靈巖閑良金思濂泰仁折衝李再華咸平出身尹昌莘等十五人五衛將實職從石數次次除授未及調用人竝令道伯起送待令上來後依年前例徵稟五百石人順天前五衛將秋漢澄光州閑良白守日加資四百石人咸平折衝牟景昌三百石人昌平通政尹世興同福出身金達允亦爲加資二百石以上人龍潭鄕品金光福等十八人依年前例竝以賞加下批百石以上人光州前僉使姜德輝等三十四人竝帖加成給其中姜德輝等三人已經實職者以賞加施行五十石以上人錦山閑良朴聖采等四十五人曾有帖加之例竝給帖加之資帖文今日內下送道伯處役便分給後形止狀聞事分付本道別單中海南縣監尹守默論賞結語見漏防踏僉使金昌謙竝與姓名而全然不論雖未知有甚取舍疏忽甚矣其外論賞人中亦多誤書處三道回啓之拖至兩日前所罕聞做錯又如此卿則推考未回啓人更爲草記回啓又啓言海南縣監尹守默似當施以準職之典防踏僉使金昌謙自備穀物道臣旣以殘鎭力辦別爲論啓似當施以兒馬賜給之典而邑鎭之見漏文字之多誤莫非臣昏謬之致不勝惶恐敎以尹守默依宋觀休等例收用金昌謙錫馬過矣以賞加擧行又啓言康津縣監閔廷桓興德縣監張集紹高敞縣監朴文絅加資事命下而俱未經準職何以爲之敎以準職待窠調用又啓言取考慶尙前監司金尙集畢賑狀啓別單以爲長鬐縣監柳煥輔自備各穀爲一千十三石元賑專當其在褒賞之道似當施以加資之典咸陽府使李得駿自備各穀爲二千一百五十五石宜寧縣監洪善養自備各穀爲一千三百六十五石雖是私賑之邑穀物若是夥然李得駿似當施以璽書表裏之典洪善養似當施以準職之典慶州府尹金履容自備各穀爲九百九十六石雖是私賑之邑穀物幾近千數似當施以表裏之典晉州牧使金履鍷自備各穀爲四百石似當施以兒馬賜給之典多大浦僉使李潤謙自備各穀爲三百四十六石元賑專當蔚山府使沈公藝自備各穀爲三百四十七石巨濟府使金爀自備租爲三百石東萊前府使洪文泳自備各穀爲三百石咸安郡守張濟斗自備牟爲三百石似當施以陞敍之典而其中李潤謙洪文泳張齊斗則堂上官竝置之大丘判官李復燮自備各穀爲四百九石居昌府使趙宅鎭自備各穀爲四百八石似當施以兒馬賜給之典而係是私賑勿論醴泉郡守林浚浩自備各穀爲三百四十二石昌寧縣監李性淳自備各穀爲三百三十五石彥陽縣監李元植自備各穀爲三百十七石星州牧使鄭華淳自備各穀爲三百八石似當施以陞敍之典而俱是私賑星州則又已準職亦竝置之淸道前郡守鄭昌期自備租爲一千四百七十八石三嘉前縣監金啓淳自備各穀爲九百五十五石尙州前牧使沈基泰自備各穀爲六百三十九石安義前縣監朴師郯自備各穀爲六百二十六石密陽前府使沈鉁自備各穀爲五百二十五石梁山前郡守李進膺自備租爲三百石以上六邑守令勿論賑之公私穀之多寡旣入於繡啓論列之中或已竄配或未究竟竝姑置之其外閫帥守令察訪營賑雖有淺深穀物旣不甚多竝置之願納人密陽通德郞黃得麟牟爲一千石折衝李尙益牟爲一千石似當施以實職除授之典昌原閑良鄭尙渭租二百石前僉使孫昌軫租一百石似當施以帖加成給之典咸昌資憲姜碩年租五十五石似當施以十年烟役勿侵之典而事係恩賞請上裁允之敎曰其中長鬐縣監柳煥輔加資事無異躐等殊乖歷試之意準職除授待窠卽爲調用公賑邑中雜穀四百石內外守令竝兒馬一匹賜給三百石內外守令各上弦弓一張賜給此外私賑邑中咸陽府使李得駿自備之如是夥然朝家不以爲嘉之非料販則掊克無中生有寧或近理況於年前永興事飭敎又何如乎初欲折半以公穀許減後論賞事近迫切姑且含黙而賞典不可仍置至於此人治績之優餘已聞於畿海相當階梯職陞遷願納千石人密陽通德郞黃得麟折衝李尙益雖曰皮牟本道勸分之零星蓋因戊戌春賞典之許多年執置以遏興勸之善心朝家奬勵宜倍他道令日政五衛將一體先爲調用使之起送百石以上二人竝依湖南例以賞加擧行五十石以上一人帖加成給仍令新道伯親執擧行後形止狀聞事分付又敎曰戊戌設賑時願納人賞典該曹積年掩置雖於年前發覺處分今番安保無此弊申飭該曹依年前定式下送道伯隨卽分給無或遲滯形止狀聞而起送人等上來後該房卽爲微稟此意亦令廟堂行會又啓言取考原春監司金載瓉關東六邑畢賑狀本以爲蔚珍縣令洪致範自備穀爲一百七十三石平海前郡守鄭殷誠自備穀爲一百十石通川郡守金東鎭自備穀爲一百七石高城郡守李趾光自備穀爲九十二石杆城郡守李㝡源自備穀爲五十一石平海郡守金履彬自備穀爲三十六石歙谷縣令張漢喆自備穀爲二十二石以上諸邑皆非公賑之邑守令之自備多不過百餘包少僅爲數十石比例於四道賑政且考之本曹謄錄元無論賞之典請竝置之敎曰雖非公賑自備此多本道各邑百石可準三南千包蔚珍縣令洪致範自備數近二百階梯職陞品調用平海前郡守鄭殷誠通川郡守金東鎭自備百石竝陞敍高城郡守李趾光自備九十石熟馬賜給杆城郡守李㝡源自備五十石兒馬一匹賜給平海郡守金履彬歙谷縣令張漢喆自備各爲數十石各不粧弓一張賜給此特拔例之擧後不必援引以此知悉○敎曰諸道賑邑論賞已爲之矣今番各部發賣比甲辰勞逸自有淺深部官等各兒馬一匹賜給至於賑郞掩骸療病辛勤多端窮春則賣穀溽暑則給布聞命犇走無不恪勤如此勞役豈無嘉獎該郞李昌會旣有承傳當卽調用閔百準內外職中陞品調用判尹鄭昌順小鹿皮一令賜給惠廳堂上徐有隣金履素各上弦弓一張賜給防納人等依別單判下捧傳旨